《读冯道传》
宋代·郑起

西山有薇，二子采之。
二子竟死，薇不疗饥。
匪恶周粟，食不下咽。
君臣义重，彼苍者天。
尔道何人，数主一身。
有何颜面，冠冕缙绅。
乔固诸贤，宁死道边。
曹操不帝，清议凛然。

作者简介：郑 起(1199～1262年)初名震，字叔起，号菊山，福建省连江县透堡岭兜人。少试礼部，不第，遂弃举子业，潜心穷理尽性之学，束躬修行。为人方直严毅，与公卿大夫交往，言不及利，语不阿媚。一生著述有《易注》、《深衣书》、《倦游稿》、《菊山清隽集》、《易六十卦》等。